Sõõrumaa ostis G4Si büroohoone(2)
Suurettevõtja Urmas Sõõrumaa ostis 18,4 miljoni euro eest suure kontorihoone Tallinnas Paldiski maanteel, kus ankurrentikuks on turvafirma G4S.
G4S ja Sõõrumaale kuuluv Forus on kanged konkurendid.
Kuid G4S ei jää sinna enam kauaks, sest tema ruumivajadus muutus pärast aasta alguses toimunud sularahakäitlemise äri mahamüümist ning ettevõte kolib uude hoonesse Mustamäel.
Seni omas Paldiski maantee kinnistut börsil noteeritud Baltic Horizon Fond. Läinud nädalal teatas fond, et müüs büroohoone firmale HITS Investments. „Nüüd, kui objekti ootavad ees üürnike muudatused, oli fondil mõistlik juhtida tuleviku kapitalikulude riski ning hoone edasi müüa kohalikule arendajale,“ teatas fondijuht Tarmo Karotam Tallinna börsile.
Äriregistri kohaselt omab HITS Investmentsi osaühingu CAPITALIA kaudu Martin Ühtegi. Kuid selle asutajaks on Sõõrumaa firma U.S. Invest, meiliaadressiks firstname.lastname@example.org, ja ka Rotermanni tänava aadress ühtib Sõõrumaa Forus Grupi omaga. Ühtegi on Forus Grupi nõukogu liige.